Бахъсэн къалэ округым и щIыналъэм щыщ Iыхьэм мардэ пыухыкIахэр (карантин) щыгъэувыным и IуэхукIэ Къэбэрдей-Балъкъэр Республикэм и Iэтащхьэм и Унафэ
Бахъсэн къалэ округым и щIыналъэм хьэщхьэрыIуэ уз зэуэлIа псэущхьэ щыIэу къызэрыщIэкIам къыхэкIыу, «Ветеринарием и IуэхукIэ» Урысей Федерацэм 1993 гъэм накъыгъэм и 14-м къащта и Закон №4979- 1-м и 17-нэ статьям тету икIи 2020 гъэм мазаем и 28-м Къэбэрдей-Балъкъэр Республикэм ВетеринариемкIэ и управленэм и унафэщIым-Къэбэрдей-Балъкъэр Республикэм и къэрал ветеринар инспектор нэхъыщхьэм къигъэхьа тхыгъэ №38-02-262-м ипкъ иткIэ, хьэщхьэрыIуэ узыр гъэкIуэдын мурадкIэ:
Бахъсэн къалэ округым и щIыналъэм щыщу Махуэм, ЛIыгъурым, Хэкум и хъумакIуэхэм, Беслъэнейм я уэрамхэм я къэухьым къриубыдэм махуэ 60 пIалъэкIэ мардэ пыухыкIахэр (карантин) щыгъэувын.
Карантиным къриубыдэ зэманым мы унафэм и пункт 1-м къыщыгъэлъэгъуа щIыпIэм унагъуэ псэущхьэхэр щагъэхъуну, хьэхэмрэ джэдухэмрэ хуиту къыщрагъэкIухьыну, а щIыналъэм псэущхьэхэр кърашыну, апхуэдэу унагъуэ псэущхьэхэмкIэ сату щащIыну хуиткъым.
Къэбэрдей-Балъкъэр Республикэм ВетеринариемкIэ управленэм хуэгъэувын хьэщхьэрыIуэ узыр гъэкIуэдыным хуэгъэза Iуэхухэр Бахъсэн къалэ округым и щIыналъэ администрацэм щIыгъуу зэхилъхьэу игъэзэщIэну.
Мы Унафэм къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ КIуэкIуэ Казбек
Налшык къалэ
2020 гъэм мазаем и 28-м
№24-РГ
